internet vaartha 201 Views
ముంబై : టాటామోటార్స్‌ తాజాగా టి1ప్రైమా ట్రక్‌ రేసింగ్‌ ఛాంపియన్‌షిప్‌కు సిద్ధం అవుతోంది. తదుపరిస్థాయి కి తీసుకెళ్లేందుకు ప్రణాళికలు వేస్తోంది. అంతేకాకుండా టాటాస్‌తో పాటుగా మరింతగా ఎక్కువ భారతీయ ఉత్పత్తి దారులు పాల్గొనేలా ప్రోత్సహించాలని నిర్ణయించినట్లు సీని యర్‌ వైస్‌ప్రెసి డెంట్‌ ఆర్‌.రామకృష్ణన్‌ వెల్లడించారు. అశోక్‌ లేలాండ్‌, విఇ కమర్షియల్‌ వాహనాలు, మహీంద్ర ట్రక్స్‌ అండ్‌ బస్సుల విభాగం నుంచి కూడా పోటీ ఎదురవ్వవచ్చని ఆయన అన్నారు. ఇవేకాకుండా డైమ్లర్‌ కమర్షియల్‌ వాహనా లు, వోల్వో, స్కానియా, మాన్‌ట్రక్స్‌ కూడా ఉత్పత్తిచేస్తున్నాయి. రేసింగ్‌ రంగంలోనికి ఆ కంపెనీలు కూడా వస్తే విదేశాల్లో కూడా టాటా ట్రక్‌రేస్‌లు నిర్వహించే అవకాశం ఉందని వెల్లడించారు. కంపనీ టి1 తరహా ట్రక్‌రేస్‌లను గ్రేటర్‌నోయిడాలోని బుధ్‌ ఇంటర్నేషనల్‌ సర్క్యూట్‌ నుంచి ఇతర భౌగోళిక ప్రాంతాలకు విస్తరించాలని చూస్తోంది. యూరోప్‌, యుకె, ఆగ్నేయాసియా దేశాలు, ఉత్తర అమెరికా దేశాలకు కూడా ట్రక్‌రేసింగ్‌ విస్తరించేయోచనతో ఉన్నట్లు రామకృష్ణన్‌ వెల్లడించారు. విదేశాల్లో కూడా పాల్గొనే పటిష్టమైన బాడీతోప్రైమా ట్రక్కులున్నట్లు ఆయన వివరించారు. ముందు ప్రాంతీయ ఈవెంట్లు గా ప్రారంభించి జాతీయస్థాయి ఛాంపియన్‌షిప్‌కు వెళుతుందని, కేవలం రెండేరెండు రేస్‌ట్రాక్‌లు న్నట్లు చెప్పారు. శ్రీపెరంబుదూరు, బుధ్‌ ఇంటర్నేషనల్‌ సర్క్యూట్‌వద్ద మాత్రమే ఉన్నాయన్నారు.